Petrus Schomerus

Petrus Schomerus (ka Peter Schomer; 25. juuni 1607 Uppsala – 2. veebruar 1660 Kalmar) oli Eestis tegutsenud rootsi teoloog ja vaimulik, Tartu Ülikooli rektor 1637–1638.

Schomeruse isa oli linnakodanik Anders Persson ja ema Ingeborg Olofsdotter. Ta abiellus Margareta Henriksdotteriga. Neil olid tütred Barbara Schomera (1634–1657) ja Margareta Alsiciensis Schomera (Petersdotter; abiellus Göteborgi piiskopi Daniel Larsson Walleriusega).

Petrus Andreae Schomerus õppis Uppsala ülikoolis astronoomiat ja teoloogiat, sai 1632. aastal Upsalas mag.
phil.'i kraadiTartu-Pärnu rootsiaegse ülikooli usuteaduskonna õppejõud, nende elukäik ja tegevus 6. Petrus Andreae Schomerus, Usuteadusline Ajakiri nr 1932 LISAVIHK NR 3, lk 60. 

Petrus Schomerus oli 1632. aasta oktoobrist Tartu Ülikooli usuteaduskonna teoloogiaõppejõud, 1636. aastal sai ta Maarja kiriku või sealse rootsi koguduse õpetajaks. 1637. aastast alates ta pidas ka teoloogilisi loenguid. 1638. aastal sai kreeka kirjanduse professoriks, 1637–1638 oli ta Tartu Ülikooli rektor ja 1639–1640 II usuteaduse professor. Litsentsiaadieksami läbis ta 1639. aastal,

1640. aastal lahkus ta Tartust ja läks Stockholmi, 1641. aastal sai ta Stockholmis vaimuliku ameti. 1643. aastast oli ta  Stockholmi vastasutatud gümnaasiumis teoloogia prof. primaks, 1645. aastast oli Riddarholmi kiriku õpetajaks, 1648. aastal kaitses  doktoridissertatsiooniTarmo Kulmar, Urmas Petti, Alar Laats "Eesti teoloogiateaduse ajaloost: Teoloogia ja selle õpetamine kuni 18. sajandi lõpuni" Tartu Ülikooli usuteaduskonna kodulehel (vaadatud 4. oktoobril 2011). kuninganna Kristiina soovitusel ja sai teoloogia professoriks Uppsala ülikoolis.

1656–1660 oli ta Kalmari piiskopkonna superintendent.

Viited

Kategooria:Eesti teoloogid
Kategooria:Rootsi luteriusu vaimulikud
Kategooria:Liivimaa vaimulikud
Kategooria:Tartu Ülikooli rektorid
Kategooria:Tartu Ülikooli usuteaduskonna professorid
Kategooria:Uppsala Ülikooli professorid‎
Kategooria:Sündinud 1607
Kategooria:Surnud 1660